hu hu hu hu en en hu sv de en en hu hu hu hu it en pt hu hu hu hu hu en hu en hu en hu hu en en hu hu en hu hu hu hu en hu hu hu en hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
"Mi kell a nőnek?" - Ezt is megtudtuk a FinTechShow-n | FinTechZone
írta RAJTMÁR DÓRA | 2017. 04. 20. | FinTechShow, Összes hír
femtech | fintech startupok | fintechshow
A kérdés, amire Nick Marshallon, alias Mel Gibsonon kívül egy férfi sem tudja a választ. A kérdés, ami minden szolgáltató és termelő iparágban szükségszerűen felmerül, a nőt ugyanis nem csak szeretőnek vagy feleségnek, hanem elkötelezett fogyasztónak is meg kell nyerni.
Tudom, ezzel nem mondtam semmi újat, a nők imádnak vásárolni, ezt mindenki ismeri, ahogyan a városi legendákat is arról, hogyan tűntetnek el kisebb vagyonokat, ha beszabadulnak egy-egy cipőboltba vagy ruhaüzletbe. Csakhogy a statisztika szerint a „szebbik nem” részt vesz a bankszámlaválasztás 89%-ában, és befolyással bír a pénzügyi döntések 73%-ára is, azaz a nők nem csak élelmezési, egészségügyi vagy kulturális, hanem családi pénzügyminiszterek is. 4 millió magyar pénzügyminisztert pedig már érdemes komolyan venni, nem? A FinTechShow-n megtudtuk, mutatjuk.
Na, de mi kell a nőnek?
Egy biztos: az nem elég, ha valami rózsaszín. „Pink is not a strategy” – mondja Egri Szilvia, a FemTech, azaz a Female Technology első hazai nagykövete. Pedig sajnos a pasi-heavy területeken, ahol a hölgyek kimaradnak a tervezési folyamatból, de ugyanúgy végfelhasználói az adott terméknek, mint a férfiak, sokszor még mindig ez a megkülönböztetés alapja. Nincs ez másképp kütyüfronton sem. „Rózsás” példa az Eurostar ePad Femme, az első kifejezetten nőknek készült tablet, ahol a rózsaszín háttérképeken túl néhány előre letöltött bugyuta applikáció ront tovább a helyzeten.
Egri Szilvia, FemTechLab – FinTechShow 2017
Az udvarlást hagyjuk meg a srácoknak, hiszen abban profik, és imádjuk is őket ezért. De ha nőket célzó service és product designról van szó, akkor mi tudjuk jobban mire fogunk elcsábulni. Szilvi megmutatja, mivel lehet megszólítani egy nőt. A kéz nélkül nyitható csomagtartó, vagy a H&M és a Google közös projektjeként megvalósult személyre szabható ruha, a Data Dress mellett az én személyes kedvencem a Nimb. Az okos gyűrű nem csak stílust, biztonságot is ad. Vészhelyzetben, mikor nincs időnk előbányászni a táskából a telefont, azon felhívni valakit, és elmagyarázni a helyzetet, meg persze, hogy hol is vagyunk, az ujjunkon lévő ékszeren elég megérinteni a beépített pánikgombot a segítségkéréshez.
Mitől működnek a fenti példák? Mert konkrét, valós női élethelyzetekre, az azokban felmerülő problémákra nyújtanak megoldást.
Miért, mi kell a nőnek?
Major Zsófi szerint álmok. És persze a lehetőség, hogy az álmok valóra is válhassanak. Ezért hozták létre a Skool Alapítványt, ahol a fiatal, 8-18 éves lányokat szeretnének bevezetni a technológia izgalmas világába. Zsófi érveivel nem lehet vitatkozni:
„Miközben a programozók 92%-a férfi, 25 ezer fő hiányzik ma az IT szektorból. Úgy, ahogyan éppen ezért hiányoznak a társadalom közel felének szempontjai a termékfejlesztés során.”
A programban eddig 330 önkéntes vett részt, akik szabadidejűket áldozzák arra, hogy csillogó szemű, lelkes kiscsajok akár 4 óra alatt lefejlesszék az első appjukat. Így született meg a Názer Lili DailyTakeMe nevű, kifejezetten gyerekeknek szóló, időbeosztást segítő alkalmazása, amely nemzetközi porondon is bekerült az 5 legjobb közé.
Major Zsófi, Skool – FinTechShow 2017
„Ma már minden nő digitális, szempontjaik mégsem érvényesülnek eléggé a technológiai innovációk során.” – állapítja meg Pethő Anikó is, aki Restart-UP projektjében a 45 év felettiek reintegrációját tűzte ki célul.
„Pedig ha egy nő menedzseri pozícióba kerül, akkor ugyanúgy képes sikerre vinni egy projektet, mint férfi kollégái. Sőt, a nők által indított startupok bizonyítottan előbb futnak be karriert, köszönhetően a finom kommunikációnak, a megosztott figyelemnek és a tanulási hajlandóságnak.”
Pethő Anikó, Aarenson Consulting – Fintechshow 2017
Szóval akkor, mi kell a nőnek?
Íme a válasz, amit végül Szilvia adott a kezünkbe az útravalóul kapott FemTechLab dobókockán:
ADJ NEKI TÖBB SZABADIDŐT és
FEKTESS A JÖVŐJÉBE, és
NYERD EL A BIZALMÁT!
← A MagNet Bank ügyfelei a Koin alkalmazásban követhetik nyomon kiadásaikat Ez a magyar fintech csapat megfestené a digitális pénzeket →
Dóra, aki nem volt mindig felfedező. Volt viszont több bank és telko cég termék-, szegmens-, digi menedzsere és üzletfejlesztője. A multikultin megedződve, 12 év után először azt fedezte fel, hogy valami újra, forradalmira vágyik, oda, ahol boldogan él a gondolatszabadság és a kreatív eszme, sőt, soha meg sem hal. Aztán meg úgy alakult, hogy őt fedezték fel, és megkérték, hogy induljon felfedező útra az egyre sűrűbb fintech erdőben, és figyelje az előbújó startupokat. Vigyázz, mert előbb-utóbb Téged is felfedez! #doraafelfedezo
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.